Awak Nak Kahwin Dengan Saya?

Awak Nak Kahwin Dengan Saya? (digayakan dalam poster sebagai Awak nak KAHWIN dengan Saya?) merupakan sebuah filem komedi romantik Malaysia 2014 arahan Eyra Rahman terbitan Metrowealth Pictures. Filem lakonan Fezrul Khan dan Erin Malek ini ditayangkan pada 22 Mei 2014.

Sinopsis
Mengisahkan tentang Andika (Fezrul Khan) yang merupakan seorang bos kepada Puteri (Erin Malek) telah memaksanya menyamar menjadi kekasih. Ia bertujuan untuk membuktikan kepada bekas kekasihnya, Sara (Shima Anuar) yang bakal berkahwin tidak lama lagi bahawa dia sudah mempunyai kekasih. Mereka berdua mempunyai karakter yang jauh berbeza, Andika, seorang yang mementingkan kesempurnaan manakala Putri seorang yang kelam-kabut. Andika telah membawa Putri pulang ke kampung halamannya setelah 3 tahun tidak menjejakkan kaki di sana kerana menjauhkan diri dari bapanya, Dato' Osman (Mustapha Kamal). Ketika di kampung, Putri dikenalkan dengan keluarga besar Andika dan menyebabkan Putri yang hidup sendiri sejak kematian ayah dan ibunya merasa sangat terharu dengan layanan yang diberikan. Pelbagai perkara terjadi sepanjang mereka di sana sehingga Putri memilih untuk membawa diri.

Pelakon
 Fezrul Khan sebagai Andika
 Erin Malek sebagai Puteri
 Shima Anuar sebagai Sara

Rujukan

Pautan luar
 

Filem 2014
Filem Malaysia tahun 2014
Filem arahan Eyra Rahman
Filem terbitan Metrowealth Movies Production
Filem komedi Malaysia
Filem cinta Malaysia